cyanic-selkie/wikianc huggingface dataset:
James Last
Leven un sien Weg as Musikus
Last is in de Helmholtzstraten in Bremen-Segelsbrugge as dat jungste Kind vun Martha un Louis Last boren wurrn. Sien Vadder weer eerst to See föhrt un hett later as Beamten bi de Bremer Stadtwerke arbeit. Mit Bernhard, Fred un Minna harr Louis dree Kinner vun siene eerste Fro mit in de Eh brocht. De weer jung storven. Mit Martha hett he denn Robert, Werner un Hans harrt. Sien Vadder speel in siene free Tied veel un geern Musik. In de Tied vun’n Tweeden Weltkrieg hett he an de Militärakademie in Bückeborg Musik lehrt. Na den Krieg hett he Kontrabass speelt un fung mit siene Bröer Robert un Werner bi dat nee Orchester vun Radio Bremen an. 1950, 1951 un 1952 is he to’n besten Bassbassisten vun Düütschland verklaart wurrn. 1955 is he na Hamborg umtrocken un hett dor as Arrangeur un Komponist for grote Orchesters, Instrumentalisten un Singers arbeit‘. He hett Waltraud Wiese freet un een Söhn un een Dochter mit ehr kregen.
1963 hett he bi Polydor en Exklusivverdrag unnertekent un in’n Mai 1965 is siene eerste LP as James Last rutkamen: "Non Stop Dancing 65". Sunner, dat he dor um fraagt wurrn weer, harr de Platenfirma sien Vörnaam ännert (man 1966 keem noch en LP rut unner den Naam Hans Last: Ännchen von Tharau bittet zum Tanz). Man de Happy Party Sound vun James Last weer nu bekannt un sien Erfolg hett sik nich mehr upholen laten. Last hett 190 Originalplaten in jedet möögliche Genre ruutbrocht. As Komponisten hett he en poor Hunnert Melodien schreven, dormank Evergreens un Welthits as Games that Lovers play, The Lonely Shepherd, Lingerin' On, Happy Heart, When the Snow is on the Roses un Fool.
Vun 1969 af an gung dat James-Last-Orchester up Tour, mit Weltreisen un ok lüttjere Rundtörns dör Europa. Allemol weer utverkofft. De Show is mit de Johren utwussen to en groot Spektakel. Last hett siene gollen un platin Platen dor for kregen, datt he in 150 Länner bi 80 Millionen Albums verkofft hett.
Ofschoonst he oold weer, is Last bit tolest aktiv ween. 2013 weer he in Europa unnerwegens mit "The Last Tour 2013 - Einmal noch". Vun März 2015 af an stunn en Tournee dör Düütschland, Öösterriek, Däänmark un dat Vereenigte Königriek up dat Programm. Sien lestet Kunzert hett he an’n 26. April 2015 in Köln geven.
Jürgen Dietz
Jürgen Dietz (eegentlich Ernst-Jürgen Dietz ; * 15. August 1941 in Mainz; † 7. Februar 2015 ok dor) weer en  düütsch Ünnernehmer un Fastnachts-Büttenredner, de sien bekanntste Figur „Der Bote vom Bundestag“ weer. In dat wirlich Leven weer he Koopmann un Geschäftsführer vun twee Firmen för Medizin-Technik in Mainz un Erfurt.
Dietz is siet 1978 in de jedes Johr utstrahlt Mainzer Fastnacht-Feernseh-Sitten Mainz bleibt Mainz, wie es singt und lacht uptreeden, siet 1983 as Der Bote vom Bundestag. In disse Rull nehm he de Geschehnisse in dat politisch Düütschland ünner de karnevalistisch Luup. De Figur vun de in Prosa snacken Bundsdagsboten, ähnlich vun en Saaldeener in' Düütschen Bundsdag, harr Dietz sülvst utfunnen.
Dietz weer Liddmaat vun den geschäftsführenden Vörstand un dat Komitee vun den Mainzer Carneval-Vereins. He is an' 7. Februar 2015 an de Folgen vun en Tumor-Erkrankung storven.
Maui County
Maui County is en Kreis (County) in’n US-Bundsstaat Hawaii. He hett 154.834 Inwahners (Stand Zensus 2010) op en Rebeet vun 3.002 km². De Sitt vun de Verwalten is in Wailuku.
Historie
De Kreis is 1905 grünnt worrn.
Demografie
Vun de 128.094 Inwahners bi’n Zensus vun 2000 harrn 66.307 Minschen Arbeit. Dat Inkamen je Kopp vun de hele Inwahnertall weer 22.033 US-Dollar. 71.510 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 19.234 Minschen maakt. 10,35 % vun de Inwahners leven 2000 ünner de Inkamensgrenz to de Armoot.
Los Tambos (Belize)
Los Tambos is en Gemeen in’n Distrikt Cayo in Belize.
Maui County
Demografie
24,09 % hebbt 2000 tohuus ’n annere Spraak as Engelsch snackt un 16,53 % vun de Inwahners sünd buten de USA boren worrn.
Vun de Vöröllern her sünd 33,90 % vun de Minschen Witte, 0,40 % Swarte, 31,01 % stammt ut Asien un 10,72 % vun de Eilannen in’n Pazifik. 0,37 % sünd Nakamen vun Indianers. 1,36 % hebbt sik sülven to noch annere Gruppen torekent. 22,24 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 7,85 % vun de Lüüd ansehn.
Los Tambos (Belize)
Geografie
De Naveröörd sünd La Gracia in’n Noordoosten, Selena un Buena Vista in’n Süüdoosten un Spanish Lookout in’n Süden.
Verkehr
De Oort is över Spanish Lookout anslaten an’n George Price Highway, de in’n Süüdwesten över San Ignacio/Santa Elena na Benque Viejo del Carmen un an de Grenz von Guatemala löppt un in’n Noordoosten över Belmopan na Belize-Stadt.
De nächste Flegerplatz is de Spanish Lookout Airstrip.
Hiddensee
Hiddensee is ein Eiland un Gemeend in de Oostsee und liggt westlich von de Insel Rügen. De Insel hürt tau’n Landkreis Vörpommern-Rügen in Mekelnborg-Vörpommern, is 16,8 km lang und hett ungefier 1300 Inwohner. De grötste Barg in Nurn von de Insel is de Bakenbarg (72 m). Dat gifft 4 Urtschaften: Grieben, Kloste, Vitt und Niegendörp.
Geschicht
Dei Noom „Hedinsey“ kümmt all in de Edda vör, dor heit „Dat jüngere Lied von Helgi den Hundingsdodmoke“: Dor blech de König, / bit kommen wiern / de Heerscharn / ut Hedinsey.
Sasha Cohen
thumb|Sasha Cohen bi de Weltmeesterschop in’t Ieskunstlopen 2004 in [[Düörpm]]
Alexandra Pauline „Sasha“ Cohen (* 26. Oktober 1984) is en US-amerikaansche Ieskunstlöpersche. Se is de aktuelle natschonale Meestersche in den USA un aktuelle Viezweltmeestersche. Bi den Olympschen Winterspelen 2006 in Turin hett se de Sülvermedallje wunnen.
Cohen is in Westwood boorn, dat is ’n Stadtdeel vun Los Angeles in Kalifornien. Vundaag leevt se in Laguna Niguel in Kalifornien. Ehr Moder, Galina, is een jüüdsch-russche Inwannersche ut de Ukraine un weer fröher ’n Ballerina. (Un so snackt Sasha Cohne blangen Ingelsch ok Russ’sch.) Ehr Vader, Roger Cohen, is en jüüsch-amerikaansch Raatgever för Geschäftslüüd. „Sasha“ is de russche Ökelnaam to „Alexandra“.
Toeerst hett se Gymnastik maakt un is denn mit söven Johren to dat Ieskunstlopen wesselt.
Georg Wilhelm Friedrich Hegel
thumb|Georg Wilhelm Friedrich Hegel, maalt vun Jakob Schlesinger, 1831 Georg Wilhelm Friedrich Hegel (* 27. August 1770 in Stuttgart; † 14. November 1831 in Berlin) weer en düütschen Philosophen. He warrt as de wichtigste Vertreder vun den Düütschen Idealismus ankeken.
Hegel siene Philosophie will de ganze Würklichkeit mit al de unnerscheedlichen Formen, wie se sik wiesen deit un mit allens, wat dor in de Geschicht vun warrt, in en System bringen un utdüden. Se hett so dull up de Geschicht vun den Geist in'n Westen inwarkt, as anners bloß noch de Gedanken vun Platon, Aristoteles un Kant. Sien philosoophsch Wark Phänomenologie des Geistes (up Platt: Up wat for'n Aarden de Geist sik wiesen deit) ut dat Johr 1807 is en vun de Warken, wat in de ganze Geschicht vun de Philosophie den gröttsten Infloot harrt hett.
Hegel sien Wark warrt updeelt in „Logik“, „Naturphilosophie“ un de „Philosophie vun den Geist“. Dor höört unner annern ok en Philosophie vun de Geschicht mit to.
Na Hegel sien Dood hefft sik siene Anhängers upspleten in ene „rechte“ un ene „linke“ Fraktschoon. De Hegelianers vun de rechte Siet, oder ok „Ooldhegelianers“, folgen Hegel siene Sporen na un bleven bi dat, wat he seggt harr. De annern vun de linke Siete, mit Naam vun „Junghegelianers“, harrn dor wat an ut to setten, dat Hegel siene Philosophie den Staat Stütt un Stöhn verlehnen dö. To de Ooldhegelianers höörn Lüde, as Eduard Gans un Karl Rosenkranz to, to de Junghegelianers weert Ludwig Feuerbach oder Karl Marx to tellt. Sünnerlich Karl Marx is bannig präägt wurrn vun Hegel.
Land und Forst
De Land und Forst (kort för Hannoversche Land- und Forstwirtschaftliche Zeitung, ok De Gröne nöömt) is ene Tietschrift för Land- un Forstwirte in Neddersassen. Se warrt jede Week rutgeven vun de Deutsche Landwirtschaftsverlag GmbH, de in Hannober ehren Sitt hett.
De Verlag der Landwirtschaftskammer Hannover, de vun de Landweertschopskamer Hannober grünnt worrn is un vun 1947 af an Landbuch Verlags GmbH heten dee, hett glieks na’n Krieg an’n 1. Dezember 1945 ene Lizenz kregen, de Hannoversche Land- und Forstwirtschaftliche Zeitung ruttogeven. 1988 is ok de Tietschrift Landreport in de Land un Forst integreert worrn. 1998 is de Landbuch Verlag mit Tietschriften in Bayern un Hessen tohoopgahn un hett de Landleben Verlags GmbH grünnt. 2001 hebbt de Bayerische Landwirtschaftsverlag un Landbuch to’n Deutschen Landwirtschaftsverlag fusioneert.
In dat veerte Quartal 2006 harr de Tietschrift ene verköffte Oplaag vun 67.775 Stück, de Chefredaktör is Wulf Obermeier.
Vesikel (Biologie)
Vesikels (lat. vesicula – „lüttje Blase“) sünd lüttje Blasen in de Zellen. Se sünd rund bit oval, un dor is en eenfacke oder dubbelte Membran oder en Nett ut Proteine umto. De Vesikels sünd egene Bestanddeele vun de Zellen un hefft mit verschedene Upgaven in de Zellen to doon. Se sünd bi een Mikrometer groot. In de Zellen sünd se tostännig for den Transport vun allerhand Stoffe.
Dat gifft Vesikels, de bringt allerhand Stoffe ut de Zellen rut (Exozytose). Dor nehmt se de eerst mol bi up un smölt denn mit de Zellmembran tosamen. Bi de Stoffe, de rutbrocht weert, kann sik dat ok um Membranproteine hanneln. Se sitt denn toeerst in de Vesikelmembran un na dat Tosamensmölten höört se automaatsch to de Zellmembran to. Dat gifft ok Synaptische Vesikels to’n Utschütten vun Neurotransmitters. Just annersrum könnt Vesikels ok Stoffe in de Zellen rinholen (Endozytose) un bi dat Recycling vun Membranproteine mitmaken. Noch annere Vesikels bringt in de Zellen nee herstellte Proteine vun dat Endoplasmaatsche Retikulum na den Golgi-Apraat hen. Gasvesikels geevt Eenzellers, de in’t Water leven doot, Updrifft un maakt dat for jem mööglich, sik in de optimale Waterdeepte up to holen.
Sofer
Sofer (dat „s“ is scharp: „ßofér“, hebrääsch „Schriever“) is en Begreep ut dat Jödendom. In de Tiet vun den eersten jöödschen Tempel weer dat dat Woort för en Schriever. Later in de Tiet vun den tweeten Tempel meen dat Woort en Schriftgelehrten.
In de talmudsche Tiet weer dat wedder dat Woort för en Schriever, de hebrääsche Texten afschrifft. De Sofer schrifft Torahrullen, Mesusot un Tefillin un he deit dat ok vundaag noch mit de Hand. De Utbillen to den Sofer düert lang un disse Berop warrt in’t Judendom hoch ansehen.
De Bibeltexten warrt mit en Vagelfedder un mit Dint schreven, in de keen Metall binnen is. Disse Dint warrt vun den Sofer tomehrst sülvst maakt. De Ünnerlaag mutt jümmers ut Pergament ut Huut vun Deerten ween, de dorför kultisch rein is, as t.B. ut Rinderhuut. De Sofer mutt de Texten akkraat un ahn Fehler schrieven. He dörv ok nich en enkelten Bookstaven ut sien Gedächtnis schrieben. He mutt jedeen Bookstaven enkelt koperen. De Text warrt ok nich mit Ornamenten utstaffeert, wieldat so en Ornament den hilligen Text verännert. Wenn in den afschreven Text en Fehler binnen is, dann döcht disse Text nich mehr as Torah, Tefillin oder Mesusa.
Wenn en Text, den en Sofer afschreven hett, oll warrt oder kaputtgeiht, warrt he nich eenfach wegsmieten. He warrt in en Genizah opbewohrt oder op en jöödsch Karkhoff begraven.
Gerd Spiekermann
Gerd Spiekermann (* 1952 in Övelgünn) is en plattdüütschen Schriever.
Spiekermann studeer Romanistik un Politologie in Marborg un Rennes. He is siet 1985 Redaktör för Nedderdüütsch bi’n NDR Hamburg-Welle 90,3 un maakt Bidrääg to de Reeg Hör mal’n beten to. 1982 kreeg he den Freudenthal-Pries för den Text As dat Huus in de Grund versunk. 1991 hett hüm de Stadt Kappeln mit den Nedderdütschen Literaturpries uttekent, de in dat Johr to'n alleriersten Mol vergeven ward. 2000 hett he den Heinrich-Schmidt-Barrien-Pries un 2008 den Fritz-Reuter-Pries kregen.
Kommun Pajala
De Kommun Pajala is ene Gemeend in dat Lehn Norrbotten in Sweden. Dat höört to de Landschop Norrbotten un den Gerichtsbezirk Haparanda. Se hett 6.694 Inwahners (Stand 2006) op en Rebeet vun 7.916,52 km². De Sitt vun de Verwalten is in Pajala.
Demografie
2005 kemen op 100 Froonslüüd 110,23 Mannslüüd. 2006 weren 11,10 % vun de Inwahners buten Sweden boren.
Scholen
De Kommun hett 7 Grundscholen, de vun de Kommun bedreven warrt, un 2 private Grundscholen. De kommunalen Scholen hebbt alltohoop 618 Schölers un de privaten 67.
Geografie
In de Kommun gifft dat 619 Eilannen, de alltohoop 3.151 Hektar groot sünd.
Blankenstein (Hattingen)
Blankenstein is en Stadtdeel vun Hattingen in’t Ruhrrebeet in Noordrhien-Westfalen. Blankenstein liggt an de Ruhr un hett wenig Inwahners, män weer inst in de Hanse. Blankenstein hett de Borgruin Blankenstein ut’t 13. Johrhunnert. Blankenstein hett vele historisch intressante Schieferfachwarkhüüs. Blankenstein weer ene vun de wichtigste Borgen vun de Grafen vun de Mark. 1321 geev Graf Engelbert vun de Mark Minschen ut Baukem de Urkund över de Stadrechten vun Baukem. Al vör den Dörtigjohrigen Krieg besetten 1614 spaansche Soldaten de Borg. Vundaag will de Stadt Baukem, de de Borg hett, de Borg verkopen.
Mount Block
Mount Block is en Nunatak in de Ross Dependency, Antarktika, de üm un bi acht Kilometer süden von’n Block Peak in de Grosvenor Mountains liggt.
Frühwirth
Frühwirth is de Familiennaam von
,
Kenny Clarke
Kenny „Klook“ Clarke (* 9. Januar 1914 in Pittsburgh as Kenneth Clarke Spearman, Pennsylvania; † 26. Januar 1985 in Paris, Frankriek) weer en Jazz-Vibraphonist un Slagtüüchspeler. Clarke gell as en fröheren Neemaker vun den Bebop-Slagtüüchtil; as Slagtüüchspeler in Minton’s Playhouse Anfang vun de 1940er Johren harr he wesentlichen Andeel an dat Entstahn vun den Modern Jazz. Up hüm geiht de Entwicklung vun dat Ridebecken as primärer Taktgever torüch. Tovör hemm de Slagtüüchspeler dorför de Snaredrum mit kräftig Ünnerstütten vun de Bassdrum bruukt. Mit Clarke wurr de Rhythmus up dat Becken leggt un Bass un Snare wurrn meehr för de Akzentueerungen bruukt.
Fröhe Johren
Clarke keem ut en musikalisch Familie un hett an de High School tallriek Instrumente studeert un is noch wiels sien Schooltiet de lokalen Leroy Bradley Bigband bitreeden, wo he fiev Johr lang bleev. In Pittsburgh speel he ok mit Roy Eldridge, de ebenfalls vun dor stammen dee. 1935 truck he mit sien Halfbröer Frank Spearman nah New York, wo he tonächst in dat Trio mit Call Cobbs speel un in de Band vun den Tenorsaxophonisten Lonnie Simmons bekannt wurr. In disse Formatschoon hett ok de latere Basie-Gitarrist Freddie Green speelt. De Rhythmusgrupp vun de Simmons-Band sall en wesentliche Inspiratschoon för de Count Basie Band un vun völ anner Swingmusiker ween hemm.
„Freddie Green und ich brachten in Lonnies Band etwas in Gang - lange bevor man von der neuen rhythmischen Art Schlagzeug zu spielen, überhaupt Notiz nahm.“
„Wir kamen immer frühzeitig zur Arbeit - mindestens fünfundvierzig Minuten vor den anderen - und erarbeiteten neue Muster. Die Ergebnisse swingten. Das gefiel den Kellnerinnen.“
He hett dorbi all mehr Grundslääg up de Hi-Hat verleggt, de to de Tiet vun de Slagtüüchspelern sülvst baut wurr, kneehooch weer un Sockenbecken heet.
„Die Art, wie die Rhythmusgruppe federte, haute Basie um. Und ich bin sicher, dass er seinen Pianostil änderte, nachdem er "Fat(s)" Atkins (Klavier) gehört hatte. Denn als Basie aus Kansas kam, spielte er ein schweres Klavier, sozusagen mit beiden Fäusten, fast wie James P. Johnson und Fats Waller.“
In‘n April 1937 hett sück Clarke de Edgar Hayes Band anslooten; Kenny Clarke speel dormals ok noch Vibraphon. Sien eerste Plattenupnahm entstunn an’n 9. März 1937 mit de Hayes-Band. Enn’n 1937 gung Clarke mit Hayes eerstmals up en Europatournee. Wils de veer Maand düürn Tour nehm Clarke in Stockholm veer Plattensieden ünner eegen Naam up („I Found a New Baby“). As de Hayes-Band nah New York torüch gung un in dat Apollo Theatre uptreeden dee, is Dizzy Gillespie to de Band dorto kommen. Gillespie, vun de he de Ökelnaam Klook kreeg wurr to Klooks best Früend un Kolleeg. Dizzy bleev blots kört in de Hayes-Band un gung torüch to de Band vun Teddy Hill, bi de Kenny Clarke hüm nah acht Maand bi Claude Hopkins wedder drapen dee.
Minton's Playhouse
Tosommen mit Dizzy in de Band vun Teddy Hill harr de Slagtüüchspeler minner Hemmungen, sien musikalischen Ideen, över de he all siet Johren nahdocht harr, to realiseeren; Clarke hett later Leonard Feather vertellt, dat he bi dat Arrangement vun den Titel „Swanee River“ vun de Hill-Band anfungen harr, „erregende Off-Rhythmen to spelen. (...) Diz war fasziniert; das gab ihm genau den gewünschten Antrieb, und er fing an, seine Sachen darum herum aufzubauen“. Grundlaag vun Kenny sien Innovatschonen weer „die koordinierte Unabhängigkeit“. Dat heet, de linke Hand wurrd mit den rechten Foot koppelt, de rechte Hand mit den linken Foot. „Das war die Basis der bedeutendsten rhythmischen Revolution in der Jazzgeschichte“, so Clarkes Biograph Mike Hennessey.
De Nahkriegstiet
1943 bit 1946 weer he in de Army in en Band als Basuunist, wo he John Lewis kennen lehrt hett. Wiels sien Deensttiet hett he in’n Sömmer 1944 de Singerin Carmen McRae heiraadt. Anfang 1946, nah en Statschoneeren dicht bi Heidelbarg, kehr he in de USA torüch. Kört nahdem he ut de Army entlaaten wurrn weer, is he to’n Islam konverteert un hett den Naam Liaquat Ali Salaam annommen, hett sück aber to sien nee Glooven nich apen bekennt. Dornah is he de tweet Dizzy Gillespie Big Band bitreeden, de in’n Mai 1946 grünnd wurrn weer un mit de he ok in Europa (Paris) up Tour weer. Dor hett he Upnahmen för Delaunay sien Swing-Label, ünner annern mit Hubert Fol, Michel de Villers un Jean Claude Fohrenbach maakt, as ok mit en Oktett mit Howard McGhee, Jimmy un Percy Heath, de up Prestige herutbrocht wurr.
1947 hett he de Gillespie-Band verlaaten un speel Tadd Dameron in‘n Royal Roost un in de Bigband vun Billy Eckstine. In disse Tiet entstunnen ok Upnahmen mit sien Formatschpon „52nd Street Boys“ mit Musikern, de wietgahnd ut de Big Band vun Gillespie stammen, as Sonny Stitt, Kenny Dorham, Bud Powell, John Collins un Al Hall. Dat Oktett hett veer Arrangements vun Gil Fuller upnommen, „Epistrophy“, „Oop Bop Sh'Bam“, Monks „52nd Street Theme“ un „Rue Chaptal“; de veer Sieden för dat franzöösch Swing-Label vun Charles Delaunay weern de eerst Bebop-Upnahmen, de in Europa herutbrocht wurrn. In‘n Dezember 1947 gung Clarke för längere Tiet to Dizzy torüch un wark an de sien Upnahmen för RCA Victor mit un gung mit hüm ok nah Europa; nah de Tour bleev he fief Maand in Paris.
In‘n April 1949 hett Kenny Clarke an Sessions to dat Miles-Davis-Album Birth of the Cool mitwarkt; he weer ok Drummer bi de letzt Stücken för dit Album, de an’n 13. März 1950 entstahn sünd. In dat Fröhjohr 1949 wurr he to dat Festival International 1949 de Jazz nöögt; dornah bleev he dor noch mehrere Maand un hett dor de 18-johrige Annabelle Macaulay Allan Short kennen lehrt, de jüst hör Loopbahn as Singerin ünner de Naam Annie Ross starten dee; ut de Verbinnen entstamt de gemeensam Söhn Kenny Clarke Jr., nöömt „Toby“, de denn bi Verwandten vun Clarke in Pittsburgh upwussen is. Sien Ehe mit Carmen McRae wurr 1949 denn ok schett.
In‘n Winter 1949 gung Clarke mit Coleman Hawkins, James Moody, Nat Peck un Pierre Michelot up Europatournee; in‘n April 1951 kehr he in de USA torüch, in’n August hett he an en Plattensession vun Charlie Parker mitwarkt („Swedish Schnapps“/„Blues for Alice“).
Sien Arbeit in den Studios 1951–1956
Vun de völ Upnahmen, de Clarke tüschen 1951 un 1956 maakt hett, weern nah Meenen vun sien Biographen Mike Hennessey de mit Miles Davis 1954 de berühmtesten. An‘n 29. April hett de Slagtüüchspeler an de legendären „Walkin’“-Session mitwarkt; mit in‘t Studio weern J. J. Johnson, Lucky Thompson, Percy Heath un Horace Silver. In en Kommentar to de Rull vun Clarke hett Ian Carr seggt: „Clarkes enorm einfühlsamer und subtiler Gebrauch der Hi-Hat, die er auf- und zumacht, um den Rhythmus des Themas zu unterstreichen, steigert die dramatische Stimmung.“ Twee Maand later hett Clarke wieder Upnahmen mit Miles un Sonny Rollins maakt; inspeelt wurrn „Oleo“, „Airegin“, „Doxy“ un „But Not for Me“. Denn weer he Slagtüüchspeler bi de legendäre Wiehnachtssession vun Miles Davis mit Thelonious Monk un Milt Jackson. Disse Sessions mit Miles „zeigten abermals die hingebungsvolle, selbstlose und unterstützende Art, mit der Kenny Clarke an sein Handwerk heranging.“
Af disse Tiet fung Clarke an, immer fakener för dat Jazzlabel Savoy to arbeiten; Ozzie Cadena harr hüm todem as en Aart Talentsöker un Huusdrummer för en Johresgehalt vun 7000 $ instellt. In de Loop vun de folgend Johren hett Clarke ok eegen Alben för Savoy upnommen un broch Musiker as Horace Silver, Bobby Jaspar, Pepper Adams, Paul Chambers, Donald Byrd un Tommy Flanagan to dat Newarker Label. Sien spektakulärste Opdecken weer aber Julian „Cannonball“ Adderley, de för Savoy twee Alben upnommen hett, denn aber – up Raat vun Kenny Clarke – to Mercury wesselt is. Clarke hett bit August 1956 för Savoy arbeit un völ Alben mit en Rhythmusgrupp upnommen, de sück as Huusband fastspeelt harr: he sülvst, Wendell Marshall (Bass) un Hank Jones (Piano). He hett mit Gigi Gryce, Oscar Pettiford, Nat Adderley, Hank Mobley, Frank Foster un Joe Wilder arbeit. Aber de beroplich Stress as Sessionmusiker wurr hüm bald to völ; de Chance för en Verännern hett sück boden, as he wiels en Engagement mit Phineas Newborn den franzööschen Bandleader Michel Legrand drapen dee, de hüm in de Band vun sien Unkel Jacques Hélian vermiddeln dee.
In Europa af 1956
Af 1956 leeev Clarke in Frankriek, wo he in Paris mit tourenden US-Musikern Musik maaken dee, deelwies in’n Trio „The Bosses“ mit Bud Powell un Pierre Michelot. To glieker Tiet schreev he de Musik för eenige franzöösch Filme, as 1957 den Soundtrack Ascenseur pour l’échafaud zusammen mit Miles Davis, för Louis Malle sien Meesterwark Fahrstuhl zum Schafott.
All in’n November 1956 entstunn dat Album Kenny Clarke Plays André Hodeir mit René Urtreger, Martial Solal mit Arrangements vun Titeln as „’Round About Midnight“, „Jeru“ un „The Squirrel“. Nahdem de Hélian-Banduplööst wurrn weer, hett Clarke as Huusdrummer in dat „Olympia“ mit de Pianistin Hazel Scott, denn in‘n „Club St. Germain“ mit Martial Solal un Pierre Michelot arbeit. 1957 keem dat to en Tosommenarbeit mit den in Paris studeerend Quincy Jones.
In de laat 1950er Johren weer Clarke vörweegend as Studiomusiker beschäftigt; he hett mit Henri Renaud, Sidney Bechet, Stéphane Grappelli, Lucky Thompson, Milt Jackson, Stan Getz, Chet Baker un letzten Upnahmen vun Lester Young in Paris vör sien Dood arbeit. Ünner Leitung vun Quincy Jones speel he in dat Eddie Barclay Orchester un hett ünner annern Sarah Vaughan 1958 bi hör „Misty“ Session fr Mercury begleit.
An‘n 30. Oktober 1957 is Clarke mit Bud Powell tosommen uptreeden; in’n Dezember fung de Tosommenarbeit mit den Gitarristen Jimmy Gourley an, de ut New York torüchkommen weer. Af Anfang 1959 weer Clarke denn Huusdrummer in den nee apen maakt Club Blue Note mit Gourly un Art Simmons; mit een Ünnerbreeken hett Clarke bit 1966 in den Club arbeit. 1961 wurr en Jazzclub in London nah hüm en vun sien Schallplatten Klooks Kleek nöömt.
De Kenny Clarke un Francy Boland Big Band
Up Anreegen vun Gigi Campi bill he af 1961 mit den belgischen Pianisten Francy Boland en Sextett, dat later to en Bigband utwiet wurr un elf Johr lang bestahn dee (bit 1973), de Kenny Clarke/Francy Boland Big Band, in de tietwies ok anner Expatriates as Idrees Sulieman, Johnny Griffin, Sahib Shihab speelen deen. Tüschen de Terminen mit de Bigband harrn Boland un Clarke en Reeg vun Sessions mit lüttgeren Ensembles, in de verscheeden Musiker vun de Band speelen deen, so Johnny Griffin, Fats Sadi un Sahib Shihabas ok Upnahmen mit den Singer Mark Murphy in Oktettbesetten. Af 1969 harr de Bigband as en wiederen Slagtüüchspeler Kenny Clare instellt, um Clarke to entlasten. 1973 keem dat Enn’n vun de Band; Kenny Clarke hett later in en Interview seggt: „Es war eine fantastische und einzigartige Erfahrung, von der ich viel profitierte.“ Över de Bedüüden vun Clarke as Co-Bandleader hett Kenny Clare later meent: „Ich habe niemanden gekannt, der so ruhig bleiben konnte“.
Letzte Johren
Ok nah sien Tiet as Bandleader weer he en fast Grött in de franzöösch Jazzszene, hett as Freelancer arbeit un geev Ünnerricht. 1969 hett hüm Claude Nobs inlaaden, in’n Rahmen vun dat Montreux Jazz Festival mit sien Slagtüüchschool en Workshop aftohollen. 1973 speel he weer in Montreux mit Dexter Gordon, Hampton Hawes un Bob Cranshaw. In den 1970er Johren hett he buterdem in en Trio mit den Organisten Eddy Louiss bzw. Lou Bennett un den Gitarristen Jimmy Gourley bzw. René Thomas] speelt]. Kenny Clarke speel in en Tiet vun teihn Johren mit den Klarinettisten [[Jean-Christian Michel Jazz un Karkenmusik, un hett buterdem noch mit Rhoda Scott, Hal Singer un de franzöösch Musikern Michel de Villers un Roger Guérin arbeit Tüschen 1974 un 1984 hett Clarke blots en Dutzend Upnahmen maakt; 1975 harr he en Hartinfarkt.  1980 nehm he mit Sonny Stitt, Jackie McLean, Slide Hampton un annern an en Dizzy Gillespie-Retrospektive deel. 1982 keem he noch mal in de USA, wo he dat Album Pieces of Time upnehm; Mitwarkt hemm dorbi Andrew Cyrille, Don Moye un Milford Graves. För 1985 weer geplant, en Band ut US-amerikaansch Musikern tosommen to stellen, die wiels dat „Golden Tietöller“ in Paris speelt harrn, as Woody Shaw, Dizzy Reece, Johnny Griffin, Kenny Drew un annern. Dorto keem dat aber nich mehr; Kenny Clarke is in de Mörgenstünn vun den 26. Januar 1985 an en Hartinfarkt storven.
Ehrungen
Ok in de American Jazz Hall of Fame is he upnommen wurrn.
Serravallium
Dat Serravallium is in de Chronostratigrafie de veerte Stoop vun’t Miozän un vun’t Neogen. Dat warrt ok as de böverste Stopp vun’t Middlere Miozän ansehn. Dat Serravallium füng mit dat Enn vun’t Langhium vör 13,65 (± 0,05) Millionen Johren an un güng bit vör 11,608 (± 0,005) Millionen Johren. Aflöst weer dat denn vun dat Tortonium.
Naam
Afleidt is de Naam vun den Oort Serravalle Scrivia in de Provinz Alessandria in Italien. De Stoop as ok de Naam sünd 1864 vun den italienschen Geologen Lorenzo Pareto in de Fackwelt inföhrt worrn. Man, en offiziell Tyypprofil is vun de Internatschonale Stratigrafische Kommischoon (ICS) bit hüüt noch nich fastleggt worrn.
Definitschoon
De Stoop warrt na ünnen dör dat eerste Optreden vun de Nanofossil-Oort Sphenolithus heteromorphus begrenzt. Dat liggt binnen de magnetschen Polaritäts-Chronozoon C5ABr. De bövere Grenz warrt dör dat letzte gemeensome Vörkamen vun de kalkigen Nanofossil-Oort Discoaster kugleri un de planktonischen Forminiferen-Oort Globigerinoides subquadratus defineert. De Grenz fallt tohopen mit de korten normolpolaren magnetschen Polaritäts-Subchroon C5r.2n.
Josef Frühwirth
Josef Frühwirth is de Naam von
* Josef Frühwirth (1907–1944), öösterriekschen Footballspeler,
Austin County
Demografie
Vun de 23.590 Inwahners bi’n Zensus vun 2000 harrn 11.268 Minschen Arbeit. Dat Inkamen je Kopp vun de hele Inwahnertall weer 18.140 US-Dollar. 11.390 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.650 Minschen maakt. 11,93 % vun de Inwahners leven 2000 ünner de Inkamensgrenz to de Armoot.
Maria Ressa
Maria Angelita Ressa (* 2. Oktober 1963 in Manila) is en philippiensch Journalistin un Schrieverin. Se is Mitbegrünnerin, Geschäftsführerin un Chefredakteurin vun dat Online-Nahrichtenportal Rappler un weer meest twee Johrteihnten lang as leiten Investigativreporterin för CNN International in Südostasien tätig. 2021 wurr hör de Freedensnobelpries tospraaken.
Leven
Maria Ressa wurr up de Philippinen boren un is Manila upwussen. As se negen Johr olt weer, trucken hör Öllern mit hör nah Toms River (New Jersey, USA), wo Ressa 1982 hör High-School-Afsluss maken dee.
Dornah studeer se Biologie un Engelsch Spraak an de Princeton-Universität (New Jersey, USA, wo sie cum laude mit en Bachelor in Engelsch afsluuten dee. In’n Ansluss doran kehr se mit en Fulbright-Stipendium för politisches Theater nah Manila torüch un hett en Masterstudium an de Universität vun den Philippinen Diliman maakt. In disse Tiet hett se sück all den Journalismus towennd.
Hör eerst Anstellung 1987 kreeg se bi de Nahrichtensenner CNN International. Van 1988 bit 1995 hett se dat CNN-Büro in Manila (Philippinen) leit un van 1995 bit 2005 dat CNN-Büro in Jakarta (Indonesien). As leidend Investigativreporterin vun CNN in Asien hett se sück up dat Ünnersöken vun terroristisch Nettwarken spezialiseert.
Van 2004 bit 2010 hett Ressa de Afdeelen Aktuelles vun de philippiensch TV- un Online-Networks ABS-CBN leit, hett aber wiederhen för CNN arbeit und The Wall Street Journal. In en apen Breef van’n 11. Oktober 2010 hett Ressa ankünnigt, hör Sössjohresverdrag mit ABS-CBN nich to verlängern. Se is denn to dat Internatschonale Forschungszentrum för Politische Gewalt un Terrorismus (ICPVTR) vun dat S. Rajaratnam Institut för Internatschonale Studien an de Nanyang Technological University in Singapur as Writer in Residence wesselt.
2012 hett Ressa gemeensam mit Kollegen dat Online-Nahrichtenportal Rappler grünnd, dat all 2011 as en Social-Media-Nahrichtenkanal up den Weg brocht wurrn weer.
Ressa hett twee Böker över den Upstieg vun den Terrorismus in Südostasien schreeven, 2003 Seeds of Terror: An Eyewitness Account of Al-Qaeda's Newest Center un 2013 From Bin Laden to Facebook 10 Days of Abduction, 10 Years of Terrorism blots in Engelsch.
Kamp um Pressefreeheit
Rappler un sien Geschäftsführerin Maria Ressa keemen wegen hör Berichterstattung över den philippienschen Präsidenten Rodrigo Duterte ünner Druck, insbesünnere, wiel se kritisch över den „Krieg gegen Drogen“ un Duterte sien Uproopto Sülvstjustiz dör Börgerwehren un Polizei bericht harrn.
An‘n 22. Januar 2018 muss Maria Ressa as Geschäftsführerin vun Rappler vör dat National Bureau of Investigation (NBI) antreeden, um de Vörladen wegen en Online-Verleumdungsklaag nahtokommen, de gegen Ressa, den ehmaligen Rappler-Reporter Reynaldo Santos un den Geschäftsmann Benjamin Bitanga richt wurrn weer. De Anzeig gegen Ressa un hör Mitstrieder weer vun den Geschäftsmann Wilfredo Keng beandragt wurrn, nahdem dat Webportal Rappler en Artikel över hüm schreeven harr.
In‘n November 2018 hemm de philippiensch Behörden ankünnigt, dat se Ressa un de Modersellschopp vun Rappler, de Rappler Holdings Corporation, wegen Achtertrecken vun Stüürn un Nichvörlaag vun Stüürerklärungen anklaagen würr. Sowohl Ressa as ok Rappler hemm Fehlverhollen oder Stüürnachtertrecken afstreeden.
„Dieses ist eine klare Form der anhaltenden Einschüchterung und Schikanierung gegen uns, und ein Versuch, Journalisten zum Schweigen zu bringen“, hett Rappler in en Erklärung seggt, nahdem de Regeeren Duterte de Vorwürfe Anfang November 2018 gegen dat Newsportal un sien Geschäftsführerin Ressa erhaben harr. An’n 15. Juni 2020 wurr Ressa de Verleumdung för schuldig befunnen, dat Straafmaat steiht noch ut. De Minschenrechtsorganisatschon Human Rights Watch hett dat Oordeel as „Frontalangriff auf die Pressefreiheit“ kritiseert.
Ehrungen un Utteknungen
För hör journalistisch Arbeit wurr Maria Ressa mit verscheeden Utteknungen ehrt; ünner annern mit den Overseas Press Club Award för de Beste Dokumentatschoon, dem National Headliner Award för Investigativjournalismus, en Emmy-Nomineeren för hervörragende Investigatschoon, den Asian Television Award TOWNS – Ten Outstanding Women in the Nation's Service (Philippinen) un TOYM.
2015 hett hör de Philippine Movie Press Club bi den 29. PMPC Star Awards for Television Maria Ressa de Utteknung Excellence in Broadcasting Lifetime Achievement verleeht.
2016 wurr se vun Kalibrr, en indoneesch Arbeitskräfteplattform, as „en vun de achte inflootrieksten un mächtigsten Fruen vun de Philippinen“ upführt.
In‘n November 2017 nehm Ressa al Geschäftsführerin vun de Nahrichtenorganisatschoon Rappler den Demokratiepries 2017 vun dat National Democratic Institute (NDI), en gemeennützig Organisatschoon to Ünnerstütten vun demokraatsch Deelhemm weltwiet, entgegen, de an dre Organisatschonen to dat Thema „Desinformatschoon vs. Demokratie: Kämpfen um Fakten“ vergeven wurr.
In‘n Juni 2018 kreeg Ressa ok den Golden Pen of Freedom Award vun den Weltverbandes vun de Zeitungen för hör Arbeit mit Rappler. 2018 wurr hör buterdem vun’n CPJ, dat Komitee to de Schuul vun Journalisten, de Gwen-Ifill-Pries för Pressefreeheit verleeht.
In‘n Dezember 2018 wurr se vun dat US-Magazin Time as Person vun dat Johr 2018 un Wächter in‘n „Krieg gegen de Wohrheit“ ehrt.
In‘n November 2020 wurr Ressa för hör Wedderstand gegen Beschränkungen vun dat free Woort vun de sweedsch Sektschoon vun P.E.N. mit den Tucholsky-Pries ehrt.
In‘n Oktober 2021 wurr Ressa gemeensam mit den russischen Journalisten Dmitri Muratow de Freedensnobelpries tospraaken. Beid kreegen de Utteknungen „för hör Bemöhen um de Wohren vun de Meenungsfreeheit, de en Vörutsetten för Demokratie un düersamen Freeden is“.
Brubeck
Brubeck is de Familiennaam von
Thost
Thost is de Familiennaam von
Wilhelm Fassbinder
Wilhelm Fassbinder is de Naam von
Fassbinder
Fassbinder oder Faßbinder is de Familiennaam von
.
Fassbinder betekent
Kiek ok bi: Fasbender, Fassbaender, Fassbender.
La Gracia
La Gracia is en Gemeen in’n Distrikt Cayo in Belize.
Gemeen Helmworth
duum|Raadhuus von Helmworth Helmworth is en Gemeen in de Samtgemeen Land Hadeln in’n Landkreis Cuxhoben in Neddersassen. De Gemeen hett.
Geografie
Blangen dat Wortendörp Helmworth sülvs, dat den Oortskarn billt, höört ok de Wester-Helmworther Oortsdelen Mehmstood,Hasendörp, Middeldeel un Westerenn un de Ooster-Helmworther Oortsdelen Mislag, Siedendeel un Stroodiek to de Gemeen.
La Gracia
Geografie
De Naveröörd sünd Valley of Peace in’n Süüdoosten, Buena Vista un Iguana Creek in’n Süden un Spanish Lookout, Selena un Los Tambos in’n Süüdwesten.
Gemeen Helmworth
Geografie
De Navergemenen sünd Neenkarken in’n Noorden, Oosterbrook in’n Noordoosten, Bülkau in’n Oosten, Godshem in’n Süüdoosten, Steenau in’n Süden, Wannen in’n Westen un Lee in’n Noordwesten.
La Gracia
Weertschop un Infrastruktur
De Oort harr bet 2016 keen elektrischen Stroom. In dat Johr is ünnerstütt von de cdw Stiftung (SMA Solar Technology) en Photovoltaik-Anlaag installeert worrn, de dat Dörp versorgt ahn dat de Anlaag an dat Nett von Belize Electricity Limited anslaten is.
Verkehr
De Oort is över Iguana Creek un Blackman Eddy anslaten an’n George Price Highway, de in’n Süüdwesten över San Ignacio/Santa Elena na Benque Viejo del Carmen un an de Grenz von Guatemala löppt un in’n Noordoosten över Belmopan na Belize-Stadt.
Gemeen Helmworth
Historie
De hüdige Gemeen hett sik an’n 1. Oktober 1937 billt, as de beiden vörher egenstännigen Gemenen Ooster-Helmworth un Wester-Helmworth to een Gemeen tohoopslaten worrn sünd.
La Gracia
Verkehr
De nächste Flegerplatz is de Spanish Lookout Airstrip.
Gemeen Helmworth
Historie
1970 is Helmworth Deel von de Samtgemeen Sietland worrn, de dat Raadhuus in Helmworth stahn hett. An’n 1. Januar 2011 hebbt sik de Samtgemenen Sietland un Hadeln to de ne’e Samtgemeen Land Hadeln tohoopslaten. An’n 1. November 2016 hett sik de Samtgemeen mit de Samtgemeen An’n Dobrook tohoopslaten un is nu noch grötter. Dat Raadhuus steiht in Oterndörp.
Religion
Helmworth is evangeelsch-luthersch präägt un billt mit de Wilhadi-Kark en egen Kaspel.
För de Kathoolschen is de Hillig-Krüüz-Kark in Oterndörp tostännig.
Wapen
Dat Wapen vun de Gemeen wiest op sülvern Grund över en grönen Dreebarg in’n Schildfoot en rood Krüüz ut dree Balkens.
Dat rode Krüüz is de Hagal-Ruun un de Dreebarg schall en Wort dorstellen. De Hagal-Ruun warrt ok as Heilsruun ansehn un schall för dat Woord hillig stahn. De Ruun un de Wort staht dormit as Sinnbild för den Naam von’n Oort, de na een Theorie (gifft aver ok annere Ansätz, den Naam to düden) hillige Wort bedüden schall.
Utklamüsert hett dat Wapen de Heraldiker Albert de Badrihaye. Dat Wapen is 1939 genehmigt worrn.
Siel
thumb|250px|Bommhöhl un Ständersiel Siel (de oder dat) is ene lüttje Diekslüüs. As de eersten Dieken boot woorn, mutt ok de Sielbo insett hebben, anners weer’t nich mööglich wesen, dat Baberwater ut de Masch in’t Meer aftoleiten. De eersten Siele weern eenfache Höhlen, de mit en Schott dichtmaakt weern kunnen. Bold kemen aver ok de Ständersielen up. Dat weern twee dichte Palisadenregen mit dicke holten Doren dartwüschen, de van Minschenhand slaten un wedder apen maakt woorn.
Wiel de Dieken ok as Verkehrswege deenden, weer dat nödig, de Siele aftodecken mit ene Balkenlaag un Eer. Na ene Saag schall al vör dusend Jahr en Ollnborger Graaf den Schlickersiel mit kopperne Doren anleggt hebben. Vermodens leeg disse Siel twüschen de Dörper Bant un Dauens, de in ene Stormfloot unnergahn sünd.
De Buten-un Binnendore von de Siele laat sik von den Waterdruck tosluten un apenmaken. De Butendore weert von dat uplopen Water slaten un bi Ebb von dat aflopen Water tomaakt. Dat Binnendoor is darför dar, dat bi Watermangel dat Water an’t Aflopen hinnert weern kann, un dat Veeh genoog to supen behollt.
Schuba
Schuba betekent
Schuba is de Familiennaam von
Kiek ok bi: Șubă.
Marcus Schmuck
Marcus Schmuck (* 18. April 1925 in Maria Alm am Steinernen Meer; † 21. August 2005 in Soltborg) weer en öösterrieksch Alpinist un Baas vun de öösterrieksch Karakorum-Expeditschoon, den an’n 9. Juni 1957 de Eerstbestiegen vun den 8051 Meter hooch Broad Peak in dat hüüdige Pakistan gelung.
Leven
Marcus Schmuck wurr dör tallriek Eerstbestiegen vun de hööchste Bargen up de Welt bekannt. He hett in 56 Jahren 74 Expeditschonen dörführt; sülvst in dat Öller vun 80 Johren weer he noch aktiver Alpinist.
De öösterrieksch Karakorum-Expeditschoon verdeent insbesünnere dorum Beachtung, wiel mit den Broad Peak en Achtduusender ahn Insatz vun Buddelssuerstoff un up „Belagerungsalpinismus“ eerstbesteegen wurr. All Deelnehmer, Fritz Wintersteller, Hermann Buhl, Kurt Diemberger un Expeditschonsbaas Marcus Schmuck hemm an den sülvigen Dag den Tipp reckt. Teihn Daag later hemm Schmuck un Wintersteller de Erstbestiegen vun den benahbert Skil Brum (7410 m) binnerhalv vun 53 Stünnen in’n reinen Alpinstil schafft.
1968 weer Marcus Schmuck in Soltborg un in dat Soltkamergoot Locationscout för den britisch-amerikaanschen Agenten-Kriegsfilm Agenten sterben einsam mit Richard Burton un Clint Eastwood.
Marcus Schmuck hett bit to sien Dood sien in en Wachkoma liggend Fru pleegt. He is in sien Huud an en Hartinfarkt storven.
William Brewster
William Brewster is de Naam von
* William Brewster (1566–1644), engelschen Presbyter,
Brewster
Brewster betekent
,
Kiek ok bi: Brewster Creek, Brewster Lake.
Końskowola
Końskowola is en Dörp in den Süüdoosten vun Polen un de Hööftoort vun en Landgemeend mit densülbigen Naam. Dat liggt up 161,8 m Hööcht in dat Powiat Puławski in de Woiwodschap Lublin an den Kurówka-Stroom. 2004 leven dor 2.188 Inwahners. Börgermestersche is hüdigendags (2007) Ewa Gruza.
Historie
Vun’n 8. Juni 1532 bit 1870 hett dat Dörp as Stadt gullen. Den Naam hett dat vun sien Grünner Jan Koninski. To’n eersten Mol is dor in dat Johr 1442 vun to hören. 1532 kreeg Końskowola Stadtrecht. Dat weer en Middelpunkt vun den Hannel mit allens, wat een to’n Leven bruukt. Babenhen geev dat dor en poor Textilfabriken. Minschen ut ganz Polen, man ok ut Sassen sünd dor denn hentrocken. As Polen to’n drüdden Mol deelt wurrn is, keem de Oort 1795 an Öösterriek. 1809 is he en Deel vun dat Hartogdom Warschau wurrn. Nah den Januarupstand hett Końskowola dat Stadtrecht verlaren. Vun 1918 af an höör dat Dörp wedder to Polen to. An’n Anfang vun den Tweden Weltkrieg hefft de Düütschen dat Dörp an’n 15. September 1939 innahmen. Dor is denn en Lager inricht wurrn, wo de Suldaten vun den Fiend insparrt wurrn sünd. Dor bleev dat nich lang bi. Man denn is dor en Konzentratschoonslager upmaakt wurrn. Dat geev dat bit 1943.
In dat Ghetto sünd Jöden ut düssen Oort, man ok ut de Slowakei ünnerbröcht wurrn. An’n 8. Mai 1942 sünd allerhand Jöden in dat Vernichtungslager Sobibor bröcht wurrn. In’n Oktober 1942 hett dat Bataillon 101 vun de Reservepolizei dat Ghetto uplööst. Dor sünd üm un bi 1000 Minschen bi ümbröcht wurrn.
Gemeende
To de Gemeende Końskowola höört de Oort Chrząchów mit to.
Tourismus
Wat een sik ankieken mutt in Końskowola is besunners de kathoolsche Kark. Dor is de Familiengruft vun de Opalinskis un vun de Lubomirskis in to sehn un ok schöne Graffsteen vun Tylman van Gameren. En anner Kark in den Stil vun de Renaissance vun Lublin is in dat Johr 1613 boot wurrn. Dat gifft ok en evangeelschen Karkhoff.
Beröhmte Lüde ut Końskowola
In Końskowola sünd de poolschen Dichter Franciszek Dionizy Kniaźnin un Franciszek Zabłocki storven.
Shapeless Mountain
De Shapeless Mountain is en wuchtigen Barg, de hoog westen von dat Böverenn von dat Balham Valley in Viktorialand, Antarktika, liggt.
He is 1957 von de neeseelandsche Noordgrupp von de Commonwealth Trans-Antarctic Expedition (1955–1958) na siene ut meist jede Richt konturlose (engelsch: shapeless) Form nöömt worrn.
Palmisano
Palmisano is de Familiennaam von
Mikro (Mehrdüdig Begreep)
Mikro betekent
Törf
Törf betekent
Elizabeth Zabaneh
Mary „Betty“ Zabaneh (boren as Mary Elizabeth Usher) is en Politikerin ut Belize (PUP).
Se is de Dochter von Henry Charles Usher (31. Oktober 1918–7. Oktober 1997) un Jane Ellen Usher, borene Price (5. September 1917–12. Dezember 2018). George Cadle Price weer ehr Unkel. Se hett Antonio Zabaneh freet un leevt in Independence.
Se weer von’n 12. September 1998 bet Juli 2001 ünner Premierminister Said Musa Präsidentin von’n Senaat von Belize un denn von’n 3. August 2001 bet 7. Januar 2008 Sprekerin von dat Repräsentantenhuus.
2016 is se Maat von’n Vörstand von de Holy Redeemer Credit Union worrn.
MC Créu
MC Créu (* 30. Januarmaand 1978 in Rio de Janeiro), egens Sérgio Costa, is en brasiliaanschen Produzent un DJ in de Musikricht Baile Funk.
Elizabeth Zabaneh
An’n 18. April 1991 is se Commissioner of the Supreme Court an’n Böversten Gerichtshoff von Belize worrn.
Jefremow
Jefremow betekent
MC Créu
Sérgio Costa keem toeerst as Dj Serginho da Costa an’t Enn vun de 1990er Johr as DJ op. As MC Créu worr he 1998 dör sien Hit Dança do Créu, den he tosamen mit de Singersche un Funk-Künstlersche Andressa Soares Mulher Melancia opföhr, toeerst blots in de Baile Funk-Szeen vun de Favelas in Rio de Janeiro, later in heel Brasilien un Laieinamerika begäng. De Spood vun den Titel weer so groot, dat dat in korte Tied op You Tube 1.300 ne’e Videoverschonen över düssen Dans geev. Dat Originalvideo worr över 1,4 Millionen mal anklickt. Ofschoonst düsse Hit betlang du eenzige Spood vun MC Créu as „One Hit Wunner“ weer, harr he tallrieke Optreden in TV-Programmen as Casseta e Planeta, Silvio Santos un in de Show vun Roberto Carlos.
Jefremow
Jefremow, Jefremowa oder Efremov is de Familiennaam von
MC Créu
Andressa Soares
Andressa Soares (* 1988) is Dansersche, Model un Singersche. Se höört de so nöömten Mulheres-Frutas (port.: Aavt-Fronslüüd) as Mulher Melancia: Andressa Soares, Mulher Moranguinha : Ellen Cardoso, Mulher Maçã : Gracy Kelly, Mulher Melão : Cristina Célia Antunes Batista, Mulher Jaca : Daiane Cristina, Mulher Pêra : Suellem Aline Mendes Silva, Mulher Filé : Yani de Simone, Mulher Cereja : Fabiana Stella, Babi Morena: Barbara Domingos un Mulher Banana. De Mulheres Frutas sünd Dansersches, de in de Baile Funk Szeen Kultstatus hebbt un in de tallrieken TV-Shows as ok Karnevalveranstalten optreedt. Na den groten Spood vun Dança do Créu kreeg Andressa Soares tallrieke Anbotten, ünner anneren worr se op dat Cover vun den Playboy do Brasil afbillt.
Jefremow
, ,
Kiek ok bi: Efremova.
Darg
Darg is en speziellen Typ Törf, de sik ut Reet un annere Planten tosamensett un mit Slick- un Wattsand dörsett is.
As Brennstoff weer de Darg nich good to bruken un wörr denn ok woll Stinktörf nöömt.
Fasbender
Fasbender is de Familiennaam von
Kiek ok bi: Fassbaender, Fassbender, Fassbinder.
Michail Jefremow
Michail Jefremow is de Naam von
Mikro
Mikro is en Vörsülv (Präfix), de bi Maateenheiten – t. B. ok in dat SI-System – bruukt warrt. Dat Woort kummt vun dat Greeksche μικρός un heet so veel as lütt oder drang. Mikro heet bi Maateenheiten, dat wi dat mit den milljoonsten Deel von dat Oorsprüngliche to doon hebbt un warrt mit den Bookstaven μ afkött. Dat warrt eenfach vör dat Eenheitenteken sett: T. B. is een Mikrometer (1 μm) de milljoonste Deel vun een Meter (0,000001 m oder ok 10-6 m).
Jonathan Swift
thumb|Jonathan Swift Jonathan Swift (* 30. November 1667 in Dublin, Irland; † 19. Oktober 1745 in Dublin) weer en engelschen Dichtersmann, de ober in Dublin boren un ok storven is.
Kinnertiet un School
Sien Vadder Jonathan sen. is dootbleven, as he noch nich boren weer und siene Mudder Abigail Erick hett sik na ehre Heimat in England torüchtogen, un hett em bi de Familie in Irland laten, as he een ganzen lüttjen Fent weer. Dor is he bi sien Onkel Godwin in Dublin upwussen. Dor hett he ok de School besöcht un later up Pastoor studeert.
Sekretär un Preester
1695 is he to'n Preester ordineert wurrn. As jungen Mann weer he avers toeerst mal so´n Oort Privatsekretär bi den vörmoligen Politiker Sir William Temple. Up düsse Stäe dö Swift dat Leven in een Familie ut olen Adel kennenlehren. Later hett he de een oder annere Stäe in de engelsche (anglikaansche) Karken in Irland harrt. Irland weer dormols en Oort Kolonie vun England. Vun de Kathoolschen un de Dissenters hööl he nix un is jümmers bi de engelsche Karken bleben.
Grote Politik
Vun den Bischop vun Dublin is he 1710 to'n Verhanneln na London stüert wurrn. He scholl mithölpen, datt de Karken in Irland tokümstig een beten mehr Geld bi de Hannen nehmen konn. In London hett he in de Jahren so um 1710 rüm de groten Lüe vun dat engelsche Empire kennenlehrt. Eenige Johren hett he in London leeft und dor hett he in de coffee-houses to de "men of wit and understandig" tohöört, de dormols as een Oort Intellektuellen Elite dat Leven vun Kunst un Kultur in London beföddern dön. Siene eersten Upsätz un Satiren hett he dor rutgohn loten, meist keen Böker, man korte Schriften, faken up dat Flach vun de Politik.